EL
L 205/66
Επίσημη Εφημερίδα της Ευρωπαϊκής Ένωσης
5.8.2022
3.
προσδιορίζει τυχόν νέες έρευνες που απαιτούνται για να αποδειχθεί η συμμόρφωση του σχεδιασμού επισκευής και των τμημάτων που επηρεάζονται από αυτόν με τη βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας, οι οποίες έχουν ενσωματωθεί διά παραπομπής, κατά περίπτωση, είτε στο πιστοποιητικό τύπου είτε στο συμπληρωματικό πιστοποιητικό τύπου· 4. προσδιορίζει οποιαδήποτε προτεινόμενη τροποποίηση της βάσης πιστοποίησης τύπου που έχει ενσωματωθεί διά παραπομπής, κατά περίπτωση, είτε στο πιστοποιητικό τύπου είτε στο συμπληρωματικό πιστοποιητικό τύπου· 5. προσδιορίζει αν τα δεδομένα πιστοποίησης έχουν καταρτιστεί ή θα καταρτιστούν πλήρως από τον αιτούντα ή μέσω διακανονισμού με τον ιδιοκτήτη των δεδομένων πιστοποίησης τύπου.
21L.A.206
Απόδειξη συμμόρφωσης
α) Ο αιτών έγκριση σχεδιασμού επισκευής μείζονος σημασίας αποδεικνύει τη συμμόρφωση με την εφαρμοστέα βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας, όπως καθορίστηκαν και κοινοποιήθηκαν στον αιτούντα από τον Οργανισμό σύμφωνα με την παράγραφο 21L.B.201, και υποβάλλει στον Οργανισμό τα μέσα με τα οποία αποδείχθηκε η εν λόγω συμμόρφωση.
β) Ο αιτών έγκριση σχεδιασμού επισκευής μείζονος σημασίας παρέχει στον Οργανισμό καταγεγραμμένη αιτιολόγηση των μέσων συμμόρφωσης εντός των εγγράφων συμμόρφωσης, σύμφωνα με το σχέδιο απόδειξης της συμμόρφωσης.
γ) Κατά τη διενέργεια δοκιμών και επιθεωρήσεων για την απόδειξη της συμμόρφωσης σύμφωνα με το στοιχείο α), ο αιτών έχει επαληθεύσει και τεκμηριώσει την επαλήθευση αυτήν πριν από τη διενέργεια οποιασδήποτε δοκιμής: 1.
όσον αφορά το δοκίμιο: i)
ότι τα υλικά και οι διεργασίες πληρούν επαρκώς τις προδιαγραφές του προτεινόμενου σχεδιασμού τύπου·
ii) ότι τα εξαρτήματα που απαρτίζουν τα προϊόντα πληρούν επαρκώς τα σχέδια του προτεινόμενου σχεδιασμού τύπου· iii) ότι οι διαδικασίες παραγωγής, η κατασκευή και η συναρμολόγηση πληρούν επαρκώς τις καθοριζόμενες στον προτεινόμενο σχεδιασμό τύπου· και 2.
ότι ο εξοπλισμός δοκιμών και μετρήσεων που χρησιμοποιήθηκε για τη δοκιμή άρμοζε για τη δοκιμή και ήταν κατάλληλα βαθμονομημένος.
δ) Οι πτητικές δοκιμές που διενεργούνται στο πλαίσιο της χορήγησης έγκρισης σχεδιασμού επισκευής μείζονος σημασίας διεξάγονται σύμφωνα με τις μεθόδους που καθορίζει ο Οργανισμός για τις συγκεκριμένες πτητικές δοκιμές.
Ο αιτών πραγματοποιεί όλες τις πτητικές δοκιμές που απαιτούνται για να επιβεβαιωθεί η συμμόρφωση με την εφαρμοστέα βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας.
ε)
Ο αιτών έγκριση σχεδιασμού επισκευής μείζονος σημασίας παρέχει στον Οργανισμό τη δυνατότητα: 1. να επανεξετάσει όλα τα δεδομένα και τις πληροφορίες που σχετίζονται με την απόδειξη συμμόρφωσης· 2.
να διενεργήσει ή να παραστεί σε οποιαδήποτε δοκιμή ή επιθεώρηση που διεξάγεται με σκοπό την απόδειξη της συμμόρφωσης· και 3.
εάν κριθεί αναγκαίο, να διενεργήσει φυσική επιθεώρηση του επισκευασμένου προϊόντος προκειμένου να επαληθευτεί η συμμόρφωση του σχεδιασμού με τη βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας.
στ) Μετά την ολοκλήρωση της απόδειξης της συμμόρφωσης, ο αιτών δηλώνει στον Οργανισμό ότι: 1.
έχει αποδείξει τη συμμόρφωση με τη βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας, όπως καθορίστηκαν και κοινοποιήθηκαν στον αιτούντα από τον Οργανισμό σύμφωνα με την παράγραφο 21L.
B.201, σύμφωνα με το σχέδιο απόδειξης της συμμόρφωσης· και 2.
δεν έχει εντοπιστεί κανένα στοιχείο ή χαρακτηριστικό που ενδέχεται να καταστήσει το προϊόν που φέρει τον σχεδιασμό επισκευής επισφαλές ή περιβαλλοντικά ασύμβατο για τις χρήσεις για τις οποίες ζητείται η πιστοποίηση.